### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

Opgradering af eksisterende toiletter i offentlige bygninger, så de er handicapvenlige.

Hvad vil vi gerne opnå? Hvorfor stilles forslaget?

De offentlige toiletter i Århus trænger til serviceeftersyn og opgradering i antal, kvalitet og åbningstid.

Der er for få af dem. De, der er, er ofte låst af og nogle er utilgængelige for mennesker med handicap.

Iflg. handicaporganisationer er især toiletterne i kommunens bygninger ikke tilstrækkelig handicapvenlige.

Jf. byrådsdebatten 27.4.2022

Hvem, hvad, hvordan og hvor mange ressourcer

Det besluttedes på byrådsmøde 27.4. 2022 at iværksætte en analyse af behovet for opgradering og hvor toiletter mangler.

Der afsættes midler på budgettet til at imødekomme det behov – til at opføre det antal toiletter, på de steder, analysen måtte konkludere nødvendige.

Der ønskes et overslag over hvor mange toiletter i offentlige bygninger, der mangler en opgradering til handicapvenlige, og hvad det vil koste at gøre det. Beløbet afsættes på budgettet 2023 og i overslagsårene [adresse].